b'\n_START_ARTICLE_\nRomarhit\n_START_SECTION_\nIme\n_START_PARAGRAPH_\nIme romarhit je akronim za Arheolo\xc5\xa1ki oddelek Kraljevega muzeja v Ontariu (angle\xc5\xa1ko Royal Ontario Museum (section Archaeology)), kjer so ga prvi\xc4\x8d preu\xc4\x8dili.\n_START_SECTION_\nNastanek\n_START_PARAGRAPH_\nMineral, ki so ga preu\xc4\x8dili v Kanadi, je antropogen, saj je nastal na kositrnih kuhinjskih posodah, ki so jih med letoma 1801 in 1821 v reko Winnipeg v pokrajini Manitoba, Kanada, izgubili ali odvrgli popotniki. Nastaja tudi v \xc5\xbeilah s samorodnim kositrom. V rudniku Maria-Teresa v Boliviji je zamenjal harcenbergit in kasiterit. V zalivu Sharm Abhur v Rde\xc4\x8dem morju v Saudovi Arabiji je nastal na kositrnih ingotih, ki so po brodolomu padli na morsko dno.\n_START_SECTION_\nNahajali\xc5\xa1\xc4\x8da\n_START_PARAGRAPH_\nRudnik Maria-Teresa, provinca Avaroa, Bolivija, reka Winnipeg, Kanada, provinca Heilongjiang, Mand\xc5\xbeurija, Kitajska, Jamajka Habarovska oblast in srednji Ural, Ruska federacija, zaliv Sharm Abhur, Rde\xc4\x8de morje, Savdova Arabija ameri\xc5\xa1ki Devi\xc5\xa1ki otoki in Florida (ladijske razbitine),  Bay Horse District, Idaho, Duluth Gabbro, Minnesota Beaufort, Severna Karolina, Franklin Mts., Teksas, Zdru\xc5\xbeene dr\xc5\xbeave Amerike.'